डायरेक्टर अचानक पहुंचे डीईओ दफ्तर, नकल पर नकेल कसने को कहा
डायरेक्टरजनरल स्कूल एजुकेशन प्रदीप सभ्रवाल ने सोमवार जिला शिक्षा अधिकारी के ऑफिस में औचक पहुंच कामकाज का जायजा लिया। उन्होंने इस दौरान राष्ट्रीय माध्यमिक शिक्षा अभियान और सर्व शिक्षा अभियान के अंतर्गत मिली ग्रांटों की फाइलों को देखा। इसके साथ ही उन्होंने आदेश जारी किए कि जिस स्कूल का काम अभी पूरा नहीं हुआ, वे 31 तक काम पूरा कर रिपोर्ट जिला कार्यालय में दें। इसके साथ ही उन्होंने सभी स्कूलों को निर्देश जारी किए कि वे अपने स्कूलों का डाटा जल्द से जल्द ई-पंजाब पोर्टल पर अपलोड करें।
वहीं इस दौरान उन्होंने जिला शिक्षा अधिकारी सीनियर सेकंडरी अमरदीप सिंह सैनी, एलिमेंट्री डीईओ सलविंदर सिंह समरा, जिला साइंस सुपरवाइजर सुदीप कौर और डिप्टी डीईओ राजेश कुमार शर्मा के साथ बैठक की। बैठक का मुख्य मुद्दा नकल ही रहा। इस दौरान उन्होंने नकल को रोकने के लिए भी सख्त निर्देश जारी किए हैं। उन्होंने साफ कहा कि नकल रोकने के लिए उठाए गए कदम का फायदा हमारे देश को होगा। ऐसा कर हम स्टूडेंट्स का भविष्य सुरक्षित कर रहे हैं। उन्होंने इस दौरान कश्मीर सिंह गिल से मिल उसकी प्रशंसा की। गौरतलब है कि वह सतलानी साहिब स्थित बाबा जीवन सिंह कॉलेज में परीक्षाओं के दौरान डिप्टी सुपरिंटेंडेंट थे। परीक्षाओं में सख्ती के बाद कुछ युवकों ने उनसे उत्तर पत्रिकाएं छीनने के लिए पीछा भी किया था।
डायरेक्टर जनरल ऑफ स्कूल एजुकेशन प्रदीप सभ्रवाल डईओ अमरदीप सैनी, सलविंदर सिंह, सुदीप कौर के साथ बैठक करते हुए। फोटो| भास्कर
निरीक्षण
hin_Deva hin_Deva hin_Deva bho_Deva hin_Deva